Neuvoston 22 päivänä syyskuuta 1997 vahvistama YHTEINEN KANTA (EY) N:o 38/97 Euroopan parlamentin ja neuvoston päätöksen N:o .../97/EY antamiseksi Sokrates-toimintaohjelmasta tehdyn päätöksen N:o 819/95/EY muuttamisesta



Virallinen lehti nro C 315 , 16/10/1997 s. 0001



Neuvoston 22 päivänä syyskuuta 1997 vahvistama YHTEINEN KANTA (EY) N:o 38/97 Euroopan parlamentin ja neuvoston päätöksen N:o . . ./97/EY antamiseksi Sokrates-toimintaohjelmasta tehdyn päätöksen N:o 819/95/EY muuttamisesta (97/C 315/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 126 ja 127 artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), ottavat huomioon alueiden komitean lausunnon (3), noudattavat perustamissopimuksen 189b artiklassa määrättyä menettelyä (4), sekä katsovat, että 1) Euroopan parlamentin ja neuvoston 14 päivänä maaliskuuta 1995 (5) tehdyssä päätöksessä N:o 819/95/EY vahvistetaan yhteisön Sokrates-toimintaohjelma, 2) kyseisen päätöksen 7 artiklassa vahvistetaan ohjelman täytäntöönpanon rahoituspuitteet ajanjaksolle 1. tammikuuta 1995 - 31. joulukuuta 1999, 3) päätöstä N:o 819/95/EY koskevassa Euroopan parlamentin, neuvoston ja komission yhteisessä julistuksessa (6) vahvistetaan, että Euroopan parlamentti ja neuvosto arvioivat ohjelmalla saavutettuja tuloksia kahden vuoden kuluttua ohjelman käynnistymisestä, että tätä tarkoitusta varten komissio jättää niille kertomuksen, jonka liitteenä ovat komission aiheellisina pitämät ehdotukset mukaan lukien 6 päivänä maaliskuuta 1995 annetussa yhteisessä julistuksessa (7) tarkoitetut lainsäätäjän vahvistamia rahoituspuitteita koskevat ehdotukset, ja että Euroopan parlamentti ja neuvosto tekevät päätöksensä näiden ehdotusten osalta mahdollisimman nopeasti, 4) Euroopan parlamentti on toivonut ohjelman määrärahojen lisäämistä komission koulutusta käsittelevää valkoista kirjaa koskevassa päätöslauselmassaan "Opettaminen ja oppiminen. Kohti kognitiivista yhteiskuntaa" sekä komission vihreää kirjaa koskevassa päätöslauselmassaan "Koulutus - ammattikoulutus - tutkimus. Kansainvälisen liikkuvuuden esteet"; vuoden 1998 talousarviomenettelyn suuntaviivoja koskevassa päätöslauselmassaan parlamentti esitti eräänä ensisijaiseksi katsomanaan alana nuorisoa ja koulutusta koskevien ohjelmien edistämisen, 5) edellä mainitun yhteisen julistuksen mukaisesti annetussa komission kertomuksessa esitetään ne erinomaiset tulokset, joita ohjelmalla on saavutettu ensimmäisen kahden vuoden aikana sen hyväksymisestä, 6) ohjelma on saanut erityisen hyvän vastaanoton koulutuksesta vastaavien tahojen keskuudessa, ja sen tavoitteiden saavuttamista on edelleen pyrittävä edistämään, 7) tuen tarve on jo huomattavasti käytettävissä olevia varoja suurempi ja kasvaa edelleen, 8) ohjelman tehoa heikentäisi niin se, että tuettujen hankkeiden prosenttiosuutta jouduttaisiin alentamaan, kuin sekin, että hankkeille myönnetty vuosittainen tuki laskisi tietyn kriittisen rajan alapuolelle, mikä haittaisi nimenomaan heikommassa asemassa olevien tahojen esittämien hankkeiden toteuttamista; näin ollen on huolehdittava siitä, että rahoituksen kriittinen määrä säilytetään, 9) hankkeille myönnettävän tuen jatkuvuus on taattava hankkeiden kehittämisvaiheessa, mutta samalla on kuitenkin varattava riittävästi varoja uusien hankkeiden ja toimintojen rahoittamiseen ja siten turvattava ohjelman mahdollisuudet vaikuttaa innovatiiviseen toimintaan, 10) suunnitelmien mukaan Keski- ja Itä-Euroopan assosioituneet maat ja Kypros voisivat osallistua ohjelmaan vuodesta 1998 alkaen, sanotun kuitenkaan rajoittamatta Maltan osallistumisen edellyttämien menettelyjen suorittamista; yhteisö voisi osallistua niiden rahoitusosuuten riittävällä tavalla vastavuoroisen liikkuvuuden takaamiseksi yhteisön politiikan tavoitteiden mukaisesti, 11) ohjelman rahoituspuitteita on mukautettava, jotta ohjelman avulla kyettäisiin edelleen toteuttamaan sen vahvistamispäätöksessä esitetyt tavoitteet, ja 12) lisärahoitus sisällytetään rahoitusnäkymien otsakkeen 3 kokonaisrahoituspuitteisiin sekä kyseisenä kahtena varainhoitovuonna käytettävissä oleviin määrärahoihin, OVAT PÄÄTTÄNEET SEURAAVAA: 1 artikla Korvataan päätöksen N:o 819/95/EY 7 artiklan 1 kohta seuraavasti: "1. Tämän ohjelman toteuttamiseen myönnetyt rahoituspuitteet 1 artiklassa tarkoitetulle kaudelle vahvistetaan 875 miljoonaksi ecuksi." 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL C 113, 11.4.1997, s. 14. (2) Lausunto annettu 28. toukokuuta 1997 (EYVL C 287, 22.9. 1997, s. 23). (3) Lausunto annettu . . . (ei vielä julkaistu virallisessa lehdessä). (4) Euroopan parlamentin lausunto 12. kesäkuuta 1997 (ei vielä julkaistu virallisessa lehdessä), neuvoston yhteinen kanta 22. syyskuuta 1997 ja Euroopan parlamentin päätös . . . (ei vielä julkaistu virallisessa lehdessä). (5) EYVL L 87, 20.4.1995, s. 10. (6) EYVL L 132, 16.6.1995, s. 18. (7) Varainhoitoa koskevien säännösten sisällyttämisestä säädöksiin 6 päivänä maaliskuuta 1995 annettu Euroopan parlamentin, neuvoston ja komission julistus (EYVL C 293, 8.11.1995, s. 4). NEUVOSTON PERUSTELUT I JOHDANTO 1. Komissio toimitti 17 päivänä maaliskuuta 1997 Euroopan parlamentille ja neuvostolle Euroopan yhteisön perustamissopimuksen 126 ja 127 artiklaan perustuvan ehdotuksen päätökseksi yhteisön Sokrates-toimintaohjelmasta tehdyn päätöksen N:o 819/95/EY muuttamisesta. 2. Talous- ja sosiaalikomitea antoi lausuntonsa 28 päivänä toukokuuta 1997 (1). 3. Alueiden komitean lausuntoa odotetaan 19 päivänä syyskuuta 1997. 4. Euroopan parlamentti antoi lausuntonsa 12 päivänä kesäkuuta 1997 (2). 5. Komissio esitti 26 päivänä kesäkuuta 1997 muutetun ehdotuksen Euroopan parlamentin lausunnon huomioon ottamiseksi (3). II EHDOTUKSEN TAVOITE Ehdotus noudattelee Euroopan parlamentin, neuvoston ja komission sen yhteisen julistuksen suuntaviivoja, joka koskee päätöstä Sokrates-ohjelman perustamisesta (4) ja jonka perusteella komissio esittää Euroopan parlamentille ja neuvostolle kahden vuoden kuluttua ohjelman käynnistymisestä arviointikertomuksen saavutetuista tuloksista sekä aiheellisiksi katsomansa ehdotukset, jotka koskevat myös ohjelman rahoituspuitteita. Ainoa komission ehdottama muutos on kyseisten rahoituspuitteiden korottaminen. Ehdotettu luku on 50 miljoonaa ecua, ja kokonaissumma ajanjaksolle 1995 1999 on 850:n sijasta 900 miljoonaa ecua. 1. Yleiset huomiot Neuvosto ei yhteisessä kannassaan voinut täysin seurata komission ehdotusta ja pienensi siten ehdotettua rahoituspuitteiden korotusta. 2. Erityiset huomiot Neuvosto hyväksyi Sokrates-ohjelman rahoituspuitteiden 25 miljoonan ecun korotuksen. Kyseinen summa näytti tasapuoliselta sovitteluratkaisulta kahden ristiriitaisen vaatimuksen välillä: yhtäältä oli tarve lisätä Sokrates-ohjelman määrärahoja, jotta lukuisat henkilöt voisivat käyttää sitä helpommin, toisaalta jäsenvaltioissa pidettiin laajalti tarpeellisena jatkaa tiukan budjetin tiellä. 2.1. Euroopan parlamentin tarkistukset 2.1.1. Komission hyväksymät Euroopan parlamentin tarkistukset Komissio hyväksyi muutetussa ehdotuksessaan kokonaan, osittain tai periaatteessa viisi Euroopan parlamentin kuudesta tarkistuksesta. 2.1.2. Neuvoston hyväksymät Euroopan parlamentin tarkistukset Neuvosto hyväksyi niin ikään kokonaan, osittain tai periaatteessa viisi Euroopan parlamentin kuudesta tarkistuksesta. Kyseessä ovat tarkistukset 1, 2, 3, 4 ja 5. 2.1.3. Komission hylkäämät Euroopan parlamentin tarkistukset Tarkistus 6 Rahoituspuitteiden korottaminen 100 miljoonalla eculla. Vaikka komissio piti tarpeellisena rahoituspuitteiden korottamista, se ei voinut hyväksyä lisäsumman korotusta koskevaa tarkistusta 6 katsoessaan, että budjettitilanne ei salli kyseistä korotusta. Komissio siis piti voimassa ehdotuksensa Sokrates-ohjelman rahoituspuitteiden korottamisesta 50 miljoonalla eculla. 2.1.4. Neuvoston hylkäämät Euroopan parlamentin tarkistukset Tarkistus 6 Rahoituspuitteiden korottaminen 100 miljoonalla eculla. Neuvosto katsoi, että olisi kaikissa jäsenvaltioissa vallitsevan budjetinsäästölinjan vastaista hyväksyä parlamentin ehdottama korotus. Vaikka neuvosto katsoi, että nykyisten suhdanteiden vallitessa on harjoitettava varovaisuutta ja tasapainoa, se hyväksyi kuitenkin merkittävän lisäyksen Sokrates-ohjelman rahoitukseen osoittaen näin, kuinka tärkeänä se pitää sitä, että ohjelma voi kehittyä edelleen hyvissä olosuhteissa. III PÄÄTELMÄT Neuvosto katsoo, että epäsuotuisa budjettitilanne huomioon ottaen sen yhteinen kanta muodostaa tasapainoisen tekstin, jonka pohjalta Sokrates-ohjelma voi jatkaa positiivisia vaikutuksiaan. (1) EYVL C 287, 22.9.1997, s. 23. (2) Ei vielä julkaistu virallisessa lehdessä. (3) EYVL C 262, 28.8.1997, s. 3. (4) EYVL L 132, 16.6.1995, s. 18.